Gymnaslærer Pedersens beretning

Gymnaslærer Pedersens beretning om den store politiske vekkelsen som har hjemsøkt vårt land  er en roman av den norske forfatteren Dag Solstad, utgitt i 1982. Romanen ble filmatisert i 2005 med tittelen Gymnaslærer Pedersen.

Hovedpersonen Knut Pedersen forteller i tilbakeskuende perspektiv om sine år som lektor og AKP-medlem i Larvik, fra 1968 av. Romanen skildrer både arbeidet som lektor og partiaktivist, hans kjærlighetshistorie med legen og partifellen Nina Skåtøy, og gir en bred analytisk skildring av de endringene som foregikk i det norske samfunnet i disse årene. Romanen er skrevet med ironi, distanse og surrealistiske episoder.Se Knut Anders Løkens analytiske handlingsreferat . Sitat: «Pedersen ser tilbake på sine ti år i den kommunistiske bevegelse, ti år i dyp nysgjerrighet på det norske folk.  I denne perioden forsøkte han å sprenge de gitte betingelsene for livet sitt, sprenge seg fri, og følte at
han la tiden ned i noe meningsfylt.  Men midt i kjærligheten til tiden og partiet, avslutter Pedersen sin historie med et håp om at den politiske vekkelsen aldri skal erfares av leseren selv»

Romanen har, med en viss urette, blitt oppfattet som forfatterens oppgjør med sin tilknytning til AKP. Likevel er ikke romanen først og fremst et politisk selvoppgjør, snarere er den et stykke sorgarbeid, der «den store politiske vekkelsen» kanskje mer blir hyllet, enn utlevert til ironisk spott.Sitat fra Harald Bache-Wiig

Gymnaslærer Pedersens beretning... ble i en Dagbladet-serie sommeren 2006 kåret til en av de 25 beste romanene fra de siste 25 årDagbladet, 27.7.2006: Vekkelses-beretningen. Sitat: «For de av oss som forsøker å forstå denne historien i ettertid, framstår «Gymnaslærer Pedersen» som den best reflekterte framstillingen av dette ubegripelige, og samtidig fascinerende, fenomenet», og den inngår i Norsk litteraturfestivals kanon på 25 bøker, presentert i 2007.Dagbladet: Her er bøkene de mener alle bør ha lest    Boken er oversatt til svensk, dansk, nederlandsk og tyrkisk.aschehougagency.no

Referanser

 Eksterne lenker 

 Utgaven fra 1992 hos Nasjonalbiblioteket.

Kategori:Norske romaner
Kategori:Bøker fra 1982
Kategori:Dag Solstad